
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 820 

5 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού - παραλίας και παλαιού αι- 
γιαλού, στη περιοχή «ΠΑΠΑΛΛΑΚΟΣ» Μιχαλιτσίου 

Δήμου Πρεβέζης Ν. Πρεβέζης. 1 

Χαρακτηρισμός ως διατηρητέου του κτιρίου στη Θεσ¬ 
σαλονίκη επί των οδών Λαγκαδά αριθ. 38 και Κερ- 
μαστής 9, φερόμενο ως ιδιοκτησίας Τζεπέλογλου 
Αναστασίου και καθορισμός ειδικών όρων και πε¬ 
ριορισμών δόμησης. 2 


ΑΠΟΦΑΣΕΙ Σ 

Αριθ. 1073865/7888/Β0010 (1) 

Καθορισμός ορίων αιγιαλού - παραλίας και παλαιού αι- 
γιαλού, στη περιοχή «ΠΑΠΑΛΛΑΚΟΣ» Μιχαλιτσίου Δή¬ 
μου Πρεβέζης Ν. Πρεβέζης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκε και συμπληρώθηκε με τις διατάξεις του άρθρου 13 
του Ν.1078/80 και του άρθρου 23 του Ν. 1337/83. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περίτου τρό¬ 
που σύνταξης τοπογραφικών υψομετρικών διαγραμμά¬ 
των από ιδιώτες μηχανικούς κ.λ.π.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και θέσεων αμμοληψίας». 

6. Την υπ’ αριθμ.1078204/927/0006Α/6.8.92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 


7. Τις διατάξεις του άρθρου 19 παραγρ. 5 Α.Ν. 2344/95, 
του άρθρου 52παρ. 6 Ν. 2218/94, του άρθρου 4παρ. 7του 
Ν. 2240/94, δυνάμει των οποίων αρμοδιότητες του Υπου¬ 
ργείου Οικονομικών που είχαν μεταβιβασθεί στους Νο¬ 
μάρχες, ανήκουν στον Περ/κό Δ/ντή, σε συνδυασμό με 
αυτές του άρθρου 14παρ.2του Ν. 2399/96 με τις οποίες 
προβλέπεται η κατάργηση των θέσεων των Περ/κών 
Δ/ντών, οι αρμοδιότητες πλέοντου οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περ/κό Δ/ντή. 

8. Την υπ’ αριθ. 1039386/441 /Α006/21.4.2000 (ΦΕΚ 
571/Τ.Β721.4.2000)κοινή απόφαση του Πρωθυπουργού 
και Υπουργού Οικονομικών «Περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

9. Τις διατάξεις του τέταρτου εδαφίου της παρ. 2 του 
άρθρου 1 και της παρ.6 του ίδιου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις» (ΦΕΚ 107/Α), σύμφωνα με τις οποίες οι Περιφε¬ 
ρειακές Υπηρεσίεςτου Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίεςτου Υπουργείου Οικονομικών. 

10. Την αριθμ.1043053/483/Α0006/9.5.2000(ΦΕΚ 622 
τ.Β'/10.5.2000) απόφαση του Υφυπουργού Οικονομικών 
«περί μεταβίβασης αρμοδιοτήτωντου Υφυπουργού Οικο¬ 
νομικών στους Γ ενικό Γ ραμματέα, Γ ενικούς Δ/ντές κ.λ.π. 
του Υπουργείου Οικονομικών». 

11. Την από 9.3.2001 έκθεσή της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού- 
παραλίας και παλαιού αιγιαλού στην περιοχή ΠΑΠΑΛΛΑ¬ 
ΚΟΣ Μιχαλιτσίου Δήμου Πρεβέζης Ν. Πρεβέζης. 

12. Το από Φεβρουάριο του 2001 τοπογραφικό - υψομε¬ 
τρικό διάγραμμα κλίμακας 1:500, αποτελούμενο από 1 πι¬ 
νακίδα που συντάχθηκε από τον Κων. Κασκάνη Τοπογρά¬ 
φο Μηχανικό και το οποίο ελέγχθηκε ως προς την ακρί¬ 
βεια της αποτύπωσης στις 1.3.2001 από τον Παναγιώτη 
Χήτο Πολιτικό Μηχανικό της Τ.Υ.Δ.Κ. Ν. Πρεβέζης και θε¬ 
ωρήθηκε από τον Προϊστάμενο της ιδίας Υπηρεσίας Θεο- 
δώρογλου Δημήτριοτην 1.3.2001, όπως ορίζουν οι διατά- 
ξειςτου άρθρου 20 του Ν. 719/77 και συνοδεύει την έκθε¬ 
ση της προαναφερόμενης Επιτροπής. 

13. Το υπ’ αριθμ. Φ. 544.5/382/01/Σχ.611/16.5.2001 έγ¬ 
γραφο του Γ.Ε.Ν, με το οποίο συμφωνεί μετά καθορισθέ- 
ντα από την Επιτροπή όρια, αποφασίζουμε: 

Επικυρώνουμε την από 9.3.2001 έκθεση της κατά το άρ¬ 
θρο 100 Π.Δ. 284/88 αρμόδιας Επιτροπής περί χάραξης 
των ορίων αιγιαλού - παραλίας και παλαιού αιγιαλού στην 
περιοχή «ΠΑΠΑΛΛΑΚΟΣ» Μιχαλιτσίου Δήμου Πρεβέζης 
Ν. Πρεβέζης, καθώς επίσης και το από Φεβρουάριο του 
2001 σχετικό με την χάραξη του αιγιαλού τοπογραφικό-υ- 
ψομετρικό διάγραμμα κλίμακας 1:500 σε μια πινακίδα 
που συντάχθηκε από τον Κων/νο Κασκάνη τοπογράφο 
Μηχανικό και το οποίο ελέγχθηκε ως προς την ακρίβεια 
της αποτύπωσης την 1.3.2001 από τον Παναγιώτη Χήτο 
Πολιτικό Μηχανικό της ΤΥΔΚΝ. Πρεβέζης και θεωρήθηκε 
από τον Προϊστάμενο της ιδίας Υπηρεσίας Θεοδώρογλου 
Δημήτριο την 1.3.2001 όπως ορίζουν οι διατάξεις του άρ¬ 
θρου 20 του Ν. 719/77. 

Στο τοπογραφικό αυτό διάγραμμα καθορίσθηκε από 
την αρμόδια Επιτροπή, όπως πιο πάνω αναφέρεται: 

α) Η οριογραμμή του αιγιαλού με κόκκινη συνεχόμενη 
πολυγωνική γραμμή, με στοιχεία ΚΙ, Κ2 Κ6 της οποί¬ 
ας οι κορυφές εξασφαλίζονται από το Κρατικό τριγωνο¬ 
μετρικό δίκτυο. 

β) Η οριογραμμή της παραλίας με κίτρινη συνεχόμενη 
πολυγωνική γραμμή, με στοιχεία ΚΊ, Κ'2.Κδ'της ο¬ 

ποίας οι κορυφές εξασφαλίζονται με αποστάσεις από 
σταθερά σημεία. 

γ) Η οριογραμμή του παλαιού αιγιαλού με κυανή συνε¬ 
χόμενη πολυγωνική γραμμή, με στοιχεία Κ2, Κ"3, Κ"4 
.Κ"10 της οποίας οι κορυφογραμμές είναι εξαρτη¬ 
μένες από το Κρατικό Τριγωνομετρικό δίκτυο. 

Καθορίζει ζώνη παραλίας ΙΟμ. επειδή δεν εξυπηρετού¬ 
νται οι σκοποί της παρ. 1 του άρθρου 7του Α.Ν. 2344/40. 

Επί της παραλίας υπάρχουν μικροκατασκευές και τσι¬ 
μεντένιες σκάλες. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην Ε¬ 
φημερίδα της Κυβερνήσεως. 

Αθήνα, 30 Αυγούστου 2001 
Με εντολή Υπουργού 

Ο Γενικός Διευθυντής Δημόσιας Περιουσίας 
και Εθνικών Κληροδοτημάτων 
ΣΠ. I. ΣΤΑΘΗΣ 


ΕΚΘΕΣΗ 

ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
ΚΑΙ ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 

Στην Πρέβεζα σήμερα 9 Μαρτίου 2001 οι κάτωθι υπο¬ 
γεγραμμένοι: 

1. Ευάγγελος Σμπόνιας,Πρ/νος της Κτηματικής Υ- 
πηρ.Ν. Πρέβεζας, ως Πρόεδρος. 

2. Δημήτριος θεοδώρογλου, Πρ/νοςΤ.Υ.Δ.Κ. Ν. Πρέβε¬ 
ζας, ως μέλος. 

3. Κων/νος Λαμπρόπουλος, Λιμενάρχης Πρέβεζας 
που αποτελούμε τηυ Επιτροπή καθορισμού ορίων Αιγι- 

αλού - Παραλίας Ν. Πρέβεζας σύμφωνα με το άρθρο 100 
του Π.Δ. 284/88 και ορισθήκαμε με την αριθ. πρωτ. 
3904/12.12.2000 απόφαση του Προϊσταμένου της Οικο¬ 


νομικής Επιθεώρησης Ηπείρου, συγκληθήκαμε κατόπιν 
της αριθ. 148/7.3.2001 εγγράφου προσκλήσεωςτου Προ¬ 
έδρου της, προκειμένου να καθορίσουμε το πρώτον τον 
Αιγιαλό και την Παραλία στη θέση «ΠΑΠΑΛΛΑΚΟΣ» Μιχα- 
λιτσίου του Δ. Πρέβεζας Ν. Πρέβεζας και μεταβήκαμε 
στην παραπάνω περιοχή αυθημερόν. 

Αφού λάβαμε υπόψη: 

1. Την από 13.7.1997 αίτηση της τέως Κοινότητας Μιχα- 
λιτσίου με την οποία ζητείται ο καθορισμός του Αιγιαλού 
και της Παραλίας στην παραπάνω περιοχή. 

2. Τα από Φεβρουάριο του 2001 τοπογραφικό διαγράμ¬ 
ματα σε μια (1) πινακίδα και σε κλίμακα 1:500 του Τοπο¬ 
γράφου Μηχανικού Κων/νου Κασκάνη τα οποία ελέχθη- 
καν για την ακρίβεια της αποτύπωσης στις 1.3.2001 από 
τον Πολιτικό - Μηχανικό της ΤΥΔΚ Ν. Πρέβεζας Παναγιώ¬ 
τη Χήτο και θεωρήθηκαν από τον Προϊστάμενο της ιδίας 
Υπηρεσίας Θεοδώρογλου Δημήτριο στις 1.3.2001. 

3. Τις διατάξεις του Α.Ν. 2344/40 όπως τροποποιήθη¬ 
καν, καθώς και τη σχετική Δικαστική Νομολογία. 

4. Την αντίληψη που σχηματίσαμε από τη μετάβαση 
στην παραπάνω περιοχή σχετικά με το πλάτος της βρέ¬ 
χόμενης ζώνης ξηράς και λοιπών συναφών στοιχείων, κα¬ 
θώς και το ανάγλυφο του εδάφους όπως: 

α) Μορφολογικά πρόκειται, για περιοχή με ομαλή κλίση 
εδάφους και χωρίς ενδείξεις μεταβολής του Αιγιαλού. 

β) Η Ακτή δεν παρουσιάζει διαβρώσεις ή προσχώσεις. 

γ) Πρόκειται για κλειστή θάλασσα (Αμβρακικός Κόλ¬ 
πος), η οποία δεν παρουσιάζει ξέρες και υφάλους στα α- 
βαθή σημεία προς τη στεριά και καθ’ όλο το μήκος της α¬ 
κτής, αποφασίζουμε: 

1. Καθορίζουμε στα παραπάνω τοπογραφικό διαγράμ¬ 
ματα που συνοδεύουν την έκθεση. 

α) Την οριογραμμή του Αιγιαλού με συνεχή κόκκινη πο¬ 
λυγωνική γραμμή ΚΙ, Κ2,.Κ6 της οποίας οι κορυφές 

εξασφαλίζονται από το Κρατικό τριγωνομετρικό δίκτυο, 
έχουν δε τοποθετηθεί επί τόπου τσιμεντένια κολωνάκια. 

β) Την οριογραμμή της Παραλίας με συνεχή κίτρινη πο¬ 
λυγωνική γραμμή ΚΊ, Κ'2.Κ'6της οποίας οι κορυφές 

εξασφαλίζονται με αποστάσεις από σταθερά σημεία. 

2. Αποφαίνεται ότι υπάρχει Παλαιός Αιγιαλός στο πα¬ 
ραπάνω τμήμα και καθορίζει τούτον δια συνεχούς κυανής 

πολυγωνικής γραμμής Κ2, Κ"3, Κ"4.Κ"10 της οποίας 

οι κορυφογραμμές είναι εξαρτημένες από το Κρατικό τρι¬ 
γωνομετρικό δίκτυο. 

Επί της Παραλίας υπάρχουν μικροκατασκευές και τσι¬ 
μεντένιες σκάλες. 

Καθορίζουμε την ζώνη Παραλίας πλάτος δέκα (10) μέ¬ 
τρων για την εξυπηρέτηση των σκοπών της παραγράφου 
1 του άρθρου 7 του Α.Ν. 2344/40. 

Η Επιτροπή αφού γνωμοδότησε ομόφωνα για το παρα¬ 
πάνω θέμα υπογράφει την έκθεση όπως ακολουθεί: 

Η Επιτροπή 
Ο Πρόεδρος 
ΕΥΑΓΓΕΛΟΣ ΣΜΠΟΝΙΑΣ 

Τα μέλη 

Δ. ΘΕΟΔΩΡΟΓΛΟΥ 
ΚΩΝ. ΛΑΜΠΡΟΠΟΥΛΟΣ 

Αριθ. 6003 (2) 

Χαρακτηρισμός ως διατηρητέου του κτιρίου στη Θεσσα¬ 
λονίκη επί των οδών Λαγκαδά αριθ. 38 και Κερμαστής 
9, φερόμενο ως ιδιοκτησίας Τζεπέλογλου Αναστασίου 
και καθορισμός ειδικών όρων και περιορισμών δόμη¬ 
σης. 

ΟΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 - ΦΕΚ91 
Α'), συμπληρώθηκε με το άρθρο 22 του Ν. 2300/1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831/2000 (ΦΕΚ 140 Α') «Τροποποίηση των διατάξεωντου 
Ν. 1577/1985 “Γενικός Οικοδομικός Κανονισμός” και άλ¬ 
λες πολεοδομικές διατάξεις». 

• Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (ΦΕΚ 51 Α) «Οργανισμός Υπουργεί¬ 
ου Βόρειας Ελλάδας», όπως τροποποιήθηκε και συμπλη¬ 
ρώθηκε με τις διατάξεις του Π.Δ/τος 492/1988 (ΦΕΚ 224 
Α). 

• Του άρθρου 29 Α'του Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το 
άρθρο 27του Ν. 2081/1992 (ΑΊ54) και αντικαταστάθηκε 
μετηνπαραγρ. 2 ατού άρθρου 1 του Ν. 2469/1997 (Α'38). 

2. Την απόφαση Υ.704/19.8.1988 (ΦΕΚ 575 Β') του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 31.7.2001 αιτιολογική έκθεση της Διεύθυν¬ 
σης Πολιτισμού του Υπουργείου Μακεδονίας - Θράκης. 

4. Το με αρ. πρωτ. 6003/30.8.2001 έγγραφο του Τζεπέ- 
λογλου Αναστασίου, που συναινεί για το χαρακτηρισμό 
του κτιρίου ιδιοκτησίας του, αποφασίζουμε: 

1. Χαρακτηρίζουμε ως διατηρητέο το κτίριο (όχι την ι¬ 
σόγεια κατασκευή στη βόρεια πλευρά του), στη Θεσσα¬ 
λονίκη, επί των οδών Λαγκαδά αριθ. 38 και Κερμαστής 9, 
φερόμενο ως ιδιοκτησίας Τζεπέλογλου Αναστασίου, ό¬ 
πως φαίνεται διαγραμμισμένο στο τοπογραφικό διά¬ 
γραμμα, σε κλίμακα 1 :200, που θεωρήθηκε από τη Δ/νση 
Πολιτισμού του ΥΜΑΘ και που σε σμίκρυνση αντίτυπό του 
δημοσιεύεται με την απόφαση αυτή, για τους παρακάτω 
κυρίους λόγους: 


α. Τα αρχιτεκτονικά στοιχεία του κρίνονται ιδιαίτερα εν¬ 
διαφέροντα κυρίως η όψη επί της οδού Λαγκαδά, όπου 
συνυπάρχουν κάτω από ένα νεοκλασικό πνεύμα, στοιχεία 
από την ντόπια λαϊκή αρχιτεκτονική και από τον εκκλεκτι- 
κισμό. 

β. Στην κύρια όψη, όπου κυριαρχεί ο τριμερισμός βάση, 
κορμός, επίστεψη, προεξέχει ο όροφος και δημιουργεί 
«σαχνισί», στο οποίο γίνετε προσπάθεια διακόσμησής 
του. Η κύρια όψη είναι αυστηρή και λιτή με το στηθαίο ε- 
πίστεψης που την διακοσμεί. 

γ. Είναι κτίσματου 1920, που μπορεί κανείς να διακρίνει 
με ευκρίνεια τις τάσεις που επηρέασαν την αρχιτεκτονική 
των δύο πρώτων δεκαετιών του αιώνα μας. 

2. Στο χαρακτηριζόμενο διατηρητέο κτίριο, επιτρέπε¬ 
ται: α) η καθαίρεση εσωτερικά δομικών στοιχείων του κτι¬ 
ρίου, β) η κατασκευή νέου στατικού φορέα, γ) η προσθή¬ 
κη καθ’ ύψος δύο (2) ορόφων σε εσοχή τουλάχιστον 2.30μ 
στην κύρια όψη επί της οδού Λαγκαδά πάνω από την υ- 
πάρχουσα κατασκευή και χωρίς υπέρβαση του ισχύοντος 
συντελεστή δόμησης, και δ) η επισκευή και η αποκατά¬ 
σταση των όψεων του κτιρίου, εφόσον δεν αλλοιώνεται ο 
γενικός αρχιτεκτονικός χαρακτήρας του. 

3. Στο χαρακτηριζόμενο διατηρητέο κτίριο απαγορεύε¬ 
ται κάθε αφαίρεση, αλλοίωση ή καταστροφή των επί μέ¬ 
ρους αρχιτεκτονικών ή διακοσμητικών στοιχείων του και 
γενικά κάθε επέμβαση που θίγει τον αρχιτεκτονικό χαρα¬ 
κτήρα του και αλλοιώνει τη μορφή του. 

4. Η μελέτη ανακαίνισης και προσθήκης καθ’ ύψος του 
κτιρίου αυτού θα ελεγχθεί από την ΕΠΑΕ και θα εγκριθεί 
από τη Διεύθυνση Πολιτισμού του Υ.Μ.Α.Θ. 

5. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση επί του διατηρη¬ 
τέου κτιρίου. Επιτρέπεται μόνο η τοποθέτηση επιγραφών 
μικρών διαστάσεων στην Ελληνική γλώσσα, που να πλη¬ 
ροφορούν για τη χρήση των χώρων του κτιρίου. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Σεπτεμβρίου 2001 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 













